L 177/12
EL
Επίσημη Εφημερίδα της Ευρωπαϊκής Ένωσης
4.7.2022
45
Μικροκονιοποίηση
Μέθοδος μείωσης της μέσης διαμέτρου των σωματιδίων ενός στερεού υλικού στην κλίμακα μικρομέτρου.
Μικροκονιοποιημένο
46
Μερικός βρασμός
Μέθοδος διαβροχής σε νερό και θερμικής επεξεργασίας, κατά τρόπο ώστε το άμυλο να υποστεί πλήρη ζελατίνωση και να ακολουθήσει ξήρανση.
Μερικώς βρασμένο
47
Παστερίωση
Θέρμανση σε κρίσιμη θερμοκρασία για συγκεκριμένο χρονικό διάστημα με σκοπό την εξάλειψη επιβλαβών μικροοργανισμών, ακολουθούμενη από ταχεία ψύξη.
Παστεριωμένο
48
Ξεφλούδισμα
Αφαίρεση του περιβλήματος / της φλούδας από καρπούς και λαχανικά.
Ξεφλουδισμένο
49
Σύμπηξη
Ειδική συμπίεση διά διελεύσεως μέσω οπών μήτρας πιεστηρίου.
Σύμπηκτο (pellet)
50
Άλεση ρυζιού
Αφαίρεση σχεδόν όλου ή μέρους από τα πίτυρα και το έμβρυο του αποφλοιωμένου ρυζιού.
Αλεσμένο
51
Προζελατινοποίηση
Τροποποίηση του αμύλου με σκοπό να βελτιωθούν σημαντικά οι διογκωτικές του ιδιότητες εντός ψυχρού ύδατος.
Προζελατινοποιημένο (8)
52
Συμπίεση (9)
Μερικός ή πλήρης διαχωρισμός υγρής και στερεής φάσης με μηχανικές δυνάμεις.
Συμπιεσμένο
53
Ραφινάρισμα
Πλήρης ή μερική απομάκρυνση των ξένων προσμείξεων ή των ανεπιθύμητων συστατικών με χημική/φυσική επεξεργασία.
Ραφιναρισμένο, μερικώς ραφιναρισμένο
54
Ψήσιμο
Θέρμανση πρώτων υλών ζωοτροφών σε ξηρή κατάσταση για να καταστούν πιο εύπεπτες, να γίνει εντονότερο το χρώμα τους και/ή να μειωθούν οι φυσικοί παράγοντες που αποτρέπουν τη θρέψη.
Ψημένο
55
Κυλίνδριση
Μείωση του μεγέθους των κόκκων με πέρασμα των υλικών, π.χ. σπόρων, ανάμεσα από ζεύγη κυλίνδρων.
Κυλινδρισμένο
56
Προστασία από αποδόμηση στη μεγάλη κοιλία
Μέθοδος η οποία, μέσω φυσικής επεξεργασίας με τη χρήση θερμότητας, πίεσης, ατμού και συνδυασμού των συνθηκών αυτών και/ή μέσω της δράσης για παράδειγμα λιγνοσουλφονικών αλάτων, υδροξειδίου του νατρίου ή οργανικών οξέων (όπως το προπιονικό ή το ταννικό οξύ), αποσκοπεί στην προστασία των θρεπτικών συστατικών από την αποδόμηση στη μεγάλη κοιλία Οι πρώτες ύλες ζωοτροφών δεν προστατεύονται από αποδόμηση στη μεγάλη κοιλία μέσω φορμαλδεΰδης.
Προστατευμένο από αποδόμηση στη μεγάλη κοιλία μέσω [να συμπληρωθεί κατά περίπτωση]
57
Κοσκίνισμα
Διαχωρισμός κόκκων διαφορετικού μεγέθους με πέρασμα των πρώτων υλών ζωοτροφών από κόσκινο/-α ενόσω αυτές ανακινούνται ή χύνονται.
Κοσκινισμένο
58
Αποκορύφωση
Διαχωρισμός του ανώτερου επιπλέοντος στρώματος ενός υγρού με μηχανικά μέσα, π.χ. του λίπους του γάλακτος.
Αποκορυφωμένο
59
Κοπή σε φέτες
Κοπή πρώτων υλών ζωοτροφών σε επίπεδα κομμάτια.
Κομμένο σε φέτες
60
Διαποτισμός/Εμβάπτιση
Ύγρανση και μαλάκωμα πρώτων υλών ζωοτροφών, συνήθως σπόρων, για να μειωθεί ο χρόνος μαγειρέματος, να υποβοηθηθεί η αφαίρεση του περιβλήματος του σπόρου και να διευκολυνθεί η πρόσληψη ύδατος ώστε να ενεργοποιηθεί η διαδικασία βλάστησης ή να μειωθεί η συγκέντρωση των φυσικών παραγόντων που αποτρέπουν τη θρέψη.
Διαποτισμένο, εμβαπτισμένο